 Imithandazo KaHana Yembula Ukholo Ayenalo Ukholo LweqinisoU-ABELA Usakhuluma, Nakuba AfaU-ABRAHAMA Uyise Wabo Bonke AbanokholoURUTHE Lapho Uya Khona Ngizoya Khona NamiURUTHE Owesifazane OveleleUHANA Wathulula Isifuba Sakhe KuNkulunkulu NgomthandazoUSAMUWELI Waqhubeka Ekhula EnoJehovaUSAMUWELI Wakhuthazela Naphezu Kwezimo EzidumazayoU-ABHIGAYILI Wenza NgokukhaliphaU-ELIYA Walwela Ukukhulekela OkumsulwaU-ELIYA Waqapha, WalindaU-ELIYA Wathola Induduzo KuNkulunkulu WakheUJONA Wafunda Emaphutheni AkheUJONA Wafunda Isifundo NgesiheU-ESTERI Walwela Abantu BakaNkulunkuluU-ESTERI Wenza Ngokuhlakanipha, Wabonisa Isibindi NokuzidelaUMARIYA Bheka! Incekukazi KaJehova!UMARIYA Wafinyelela Iziphetho Enhliziyweni YakheUJOSEFA Wavikela, Wondla, WaphikelelaUMARTA NgiyakholelwaUPETRU Walwa Nokwesaba NokungabazaUPETRU Wafunda Ukuthethelela ENkosiniULIMI Cuban Sign Language ISpanishi Isi-Acholi Isi-Albania Isi-Amharic Isi-Arabhu Isi-Armenia Isi-Aymara Isi-Azerbaijani Isi-Azerbaijani SesiCyrillic Isi-Efik Isi-Estonia Isi-Ewe Isi-Igbo Isi-Iloko Isi-Indonesia Isi-Isoko Isi-Oromo Isi-Osset Isi-Otetela Isi-Ukraine Isi-Umbundu IsiBaoule IsiBashkir IsiBassa SaseCameroon IsiBatak SaseKaro IsiBatak SaseToba IsiBemba IsiBengali IsiBhunu IsiBicol IsiBulgaria IsiCatalan IsiCebuano IsiChewa IsiChiyao IsiChuvash IsiCreole SaseHaiti IsiCreole SaseMauritius IsiCreole SaseSeychelles IsiCroatia IsiCzech IsiDanishi IsiDashi IsiFaroe IsiFiji IsiFinishi IsiFulentshi IsiGa IsiGeorgia IsiGreenland IsiGreki IsiGuarani IsiGujarati IsiGun IsiHausa IsiHebheru IsiHerero IsiHiligaynon IsiHindi IsiHungary IsiJalimane IsiJapane IsiJava IsiJula IsiKabiye IsiKannada IsiKaren isiSgaw IsiKazakh IsiKikuyu IsiKiluba IsiKinyarwanda IsiKirghiz IsiKirundi IsiKisonge IsiKongo IsiKorea IsiKwangali IsiKwanyama IsiLhukonzo IsiLingala IsiLithuania IsiLozi IsiLuganda IsiLunda IsiLuo IsiMacedonia IsiMacua IsiMalagasy IsiMalayalam IsiMalta IsiMarathi IsiMaya IsiMixe IsiMongolia IsiMoore IsiMyanmar IsiNahuatl SaseNyakatho YePuebla IsiNdebele IsiNdebele SaseZimbabwe IsiNdonga IsiNepali IsiNgabere IsiNgisi IsiNias IsiNorway IsiNtaliyane IsiNzema IsiPangasinan IsiPapiamento Sase-Aruba IsiPapiamento SaseCuraçao IsiPedi IsiPersia IsiPolishi IsiPunjabi IsiPutukezi IsiQuechua Sase-Ancash IsiQuechua Sase-Ayacucho IsiQuechua SaseBolivia IsiQuechua SaseCuzco IsiRashiya IsiRomania IsiSamoa IsiSango IsiSena IsiSerbia IsiSerbia SesiRoma IsiShayina SesiMandarin Esenziwe Lula IsiShayina SesiMandarin Sezinhlamvu Zakudala IsiShona IsiSinhala IsiSlovak IsiSlovenia IsiSranantongo IsiSuthu SaseLesotho IsiSwahili IsiSwahili SaseCongo IsiSwati IsiSwidi IsiTagalog IsiTahiti IsiTamil IsiTatar IsiTelugu IsiTetun Dili IsiThai IsiTigrinya IsiTiv IsiTonga IsiTonga SaseMalawi IsiTotonac IsiTshiluba IsiTshwa IsiTsonga IsiTswana IsiTumbuka IsiTurkey IsiTurkmen IsiTwi IsiTzotzil IsiVenda IsiVietnam IsiWaray-Waray IsiWolaita IsiXhosa IsiYoruba IsiZande IsiZapotec Sesi-Isthmus IsiZulu ULimi Lwezandla Lwase-Italy ULimi Lwezandla LwaseBrazil ULimi Lwezandla LwaseChile ULimi Lwezandla LwaseColombia ULimi Lwezandla LwaseKorea ULimi Lwezandla LwaseMelika ULimi Lwezandla LwaseMexico ULimi Lwezandla LwasePeru ULimi Lwezandla LwasePoland ULimi Lwezandla LwaseSpainLingisa Ukholo LwaboISAHLUKO SESITHUPHAWathulula Isifuba Sakhe KuNkulunkulu Ngomthandazo1, 2. a Kungani uHana ayengajabule ngesikhathi elungiselela uhambo? b Yini esingayifunda endabeni kaHana?UHANA wayematasa elungiselela uhambo, ezama ukugxilisa ingqondo kulokho ayekwenza. Kumelwe ukuba kwakuyisikhathi esimnandi; u-Elkana umyeni wakhe wayejwayele ukuthatha wonke umndeni wakhe njalo ngonyaka baye eShilo bayokhulekela etabernakele. UJehova wayefuna ukuba le mibuthano ijabulise. Funda uDuteronomi 16:15. Futhi akungabazeki ukuthi kusukela uHana esemncane, yayimjabulisa le mikhosi. Kodwa izinto zase zimshintshele kule minyaka.2 Wayebusiswe ngokuba nomyeni owayemthanda. Kodwa u-Elkana wayenenye inkosikazi. Igama layo kwakunguPhenina futhi wayebonakala ezimisele ukwenza ukuphila kukaHana kube muncu. UPhenina wayeseze wathola nendlela yokwenza le mikhosi yaminyaka yonke imzwise ubuhlungu obukhulu uHana. Kanjani? Okubaluleke kakhulu, ukholo lukaHana kuJehova lwamsiza kanjani ukuba abhekane nesimo esasibonakala singenakuxazululeka? Uma ubhekana nezinselele ezikuqedela injabulo ekuphileni, indaba kaHana ingase ikukhuthaze ngokukhethekile.Kungani Inhliziyo Yakho Iphatheka Kabi?3, 4. Iziphi izinkinga ezinkulu ezimbili uHana ayenazo, futhi kungani ngayinye yayiyinselele?3 IBhayibheli lembula izinkinga ezimbili ezinkulu ekuphileni kukaHana. Kuncane ayengakwenza ngeyokuqala, akukho nhlobo ayengakwenza ngeyesibili. Eyokuqala, wayesesithenjini, enembangi enguzakwabo eyayimzonda. Okwesibili, wayeyinyumba. Leso simo sinzima kunoma imuphi owesifazane ofuna ukuba nabantwana; kodwa esikhathini sikaHana nangokwesiko langaleso sikhathi, sasiwumthombo wosizi olukhulu. Umndeni ngamunye wawufuna abantwana abazoqhubekisela phambili igama lawo. Ukuba inyumba kwakuyisihlamba nehlazo elibi kabi.4 Mhlawumbe uHana wayengabuthwala ngesibindi ubunzima bakhe ukube wayengekho uPhenina. Isithembu sasingakaze sibe into enhle. Kwakuhlale kunemibango, izingxabano nokuzwisana ubuhlungu. Lo mkhuba wawuphambene kakhulu nendinganiso uNkulunkulu ayeyibeke ensimini yase-Edene yokuba indoda ibe nomfazi oyedwa. Gen. 2:24 Ngenxa yalokho iBhayibheli alikhulumi kahle ngesithembu, futhi impilo yokuklwebhana eyayisemzini ka-Elkana yenza leli qiniso licace bha.5. Kungani uPhenina ayefuna uHana ezwe ubuhlungu, futhi wamzwisa kanjani ubuhlungu?5 UHana wayeyintandokazi ku-Elkana. Umlando wamaJuda uthi uHana wayengundlunkulu, ngemva kweminyaka ethile u-Elkana waganwa uPhenina. Kungakhathaliseki ukuthi lo mlando uqinisile noma cha, uPhenina, owayenomona kakhulu ngoHana, wathola izindlela eziningi zokuzwisa uzakwabo ubuhlungu. Okwakwenza uPhenina azibone engcono kunoHana ukuthi wayebathola abantwana. UPhenina wayezala abantwana belandelana, futhi ukuzibona kwakhe ebalulekile kwakukhula njalo lapho eqeda kuthola umntwana. Kunokuba azwelane noHana futhi amduduze osizini lwakhe, uPhenina wayesizakala ngaye. IBhayibheli lithi uPhenina wayechukuluza uHana kabuhlungu ukuze amenze azizwe ekhungathekile. 1 Sam. 1:6 UPhenina wayenza ngamabomu. Wayefuna ukuzwisa uHana ubuhlungu, futhi waphumelela.Kwakumzwisa ubuhlungu obujulile uHana ukuba inyumba, futhi uPhenina wenza konke ayengakwenza ukuze amzwise ubuhlungu obuphindiwe6, 7. a Naphezu kwemizamo ka-Elkana yokududuza uHana, kungenzeka kungani uHana engazange amtshele konke okwakwenzeka? b Ingabe ukuba inyumba kukaHana kwakusho ukuthi uJehova akamamukeli? Chaza. Bheka umbhalo waphansi.6 Kubonakala sengathi ithuba uPhenina ayelithanda yilelo lohambo lwaminyaka yonke lokuya endaweni engcwele eShilo. Ngayinye yezingane zikaPhenina eziningiwonke amadodana namadodakazi akheu-Elkana wayeyinika izabelo zemihlatshelo eyayizoyinikela kuJehova. Nokho, uHana owayengenazo izingane wayethola isabelo sakhe yedwa. UPhenina wayepiklela uHana, amkhumbuze ukuthi uyinyumba kangangokuba uHana wayekhihla isililo kuze kungangeni nokudla. U-Elkana waphawula ukuthi intandokazi yakhe uHana icindezelekile futhi ayidli, ngakho wazama ukuyiduduza. Wabuza: Hana, ukhalelani, kungani ungadli, futhi kungani inhliziyo yakho iphatheka kabi? Angingcono yini kuwe kunamadodana ayishumi?1 Sam. 1:4-8.7 Okuhle ngo-Elkana ukuthi wayebona ukuthi uHana ucindezelwa ukuba inyumba. Futhi ngokuqinisekile uHana wayekwazisa ukumqinisekisa kwakhe ngomusa nothando. Kodwa u-Elkana akakhulumanga ngenzondo kaPhenina; futhi akukho nokulandisa kweBhayibheli okusikisela ukuthi uHana wamtshela ngayo. Mhlawumbe wabona ukuthi ukuceba uPhenina kwakuyokwenza isimo sakhe sibe sibi nakakhulu. U-Elkana wayengakwazi ngempela yini ukushintsha izinto? UPhenina wayengeke yini amzonde nakakhulu uHana, aze azondwe nayizingane nezinceku zalo mfazi onenhliziyo embi? UHana wayengagcina esezizwa ekhishwa inyumbazana kowakhe umuzi.Ngesikhathi uHana ephathwa kabi ekhaya, waphendukela kuJehova ukuze athole induduzo8. Lapho kwenziwa kuwe isenzo sonya olungenangqondo noma ukungabi nabulungisa, kungani kududuza ukukhumbula ukuthi uJehova unguNkulunkulu wobulungisa?8 Kungakhathaliseki ukuthi u-Elkana wayenolwazi olugcwele ngonya lukaPhenina olungenangqondo noma cha, uJehova uNkulunkulu wayebona konke. IZwi lakhe lembula ukuthi wayekubona konke, kanjalo lixwayise noma ubani ojatshuliswa izenzo ezingabonakala zingasho lutho ezibonisa umona nenzondo. Ngakolunye uhlangothi, abamsulwa nabanokuthula njengoHana, bangaduduzwa ukwazi ukuthi uNkulunkulu wobulungisa ulungisa zonke izinto ngesikhathi sakhe nangendlela yakhe. Funda uDuteronomi 32:4. Mhlawumbe uHana wayekwazi naye lokho ngoba waphendukela kuJehova wacela usizo.Akabange Esakhathazeka9. Yisiphi isifundo esingasifunda ngokuzimisela kukaHana ukuthatha uhambo lwaseShilo nakuba ayazi ukuthi imbangi yakhe izomphatha kanjani?9 Kusempondozankomo umndeni wawusudidizela. Wonke umuntu wayelungiselela uhambo, ngisho nezingane. Uhambo lwaseShilo owawuzoluthatha lwalungamakhilomitha angaphezu kuka-32 unqamula izwe lakwa-Efrayimi elinamagquma. Uhambo lwawo lwezinyawo lwaluzothatha usuku noma izinsuku ezimbili. UHana wayazi ukuthi imbangi yakhe yayizomphatha kanjani. Kodwa akazange asale ekhaya. Ngaleyo ndlela, wababekela isibonelo esihle kakhulu abakhulekeli bakaNkulunkulu namuhla. Akukaze kuhlakaniphe ukuvumela imikhuba emibi yabanye iphazamise ukukhulekela kwethu uNkulunkulu. Uma singavumela lokho, singaphuthelwa yizo kanye izibusiso ezingasiqinisa ukuze sikhuthazele.10, 11. a Kungani uHana alibangisa etabernakele ngokushesha nje lapho ethola ithuba? b UHana wamthululela kanjani uYise wasezulwini isifuba emthandazweni wakhe?10 Ngemva kosuku olude lo mndeni omkhulu uhamba emigwaqweni enamajika esezintabeni, ekugcineni wasondela eShilo. Lalisegqumeni, likakwe amanye amagquma aphakeme. Njengoba besondela, cishe uHana wacabangisisa ngalokho ayezokusho kuJehova emthandazweni. Lapho befika, badla ndawonye. Ngokushesha nje lapho ithuba livela, uHana wamonyuka kubo walibangisa etabernakele likaJehova. UmPristi Ophakeme u-Eli wayelapho, ehleli eceleni kwensika yomnyango. Kodwa uHana wagxila kuNkulunkulu wakhe. Njengoba ayelapho etabernakele, wayeqiniseka ngokuthi uJehova uzomuzwa. Uma kungekho noyedwa owayengasiqonda ngokugcwele isimo sakhe sokucindezeleka, uYise osezulwini wayezosiqonda. Waba munyu kakhulu futhi waqala ukukhala.11 Ngenxa yokuthi wayenesibibithwane, uHana wathandaza kuJehova ngenhliziyo. Izindebe zakhe zazivevezela njengoba ezama ukuchaza ubuhlungu ayebuzwa. Wathandaza isikhathi eside, wathululela uYise isifuba sakhe. Nokho, wenza okungaphezu nje kokucela uNkulunkulu ukuba afeze isifiso sakhe esikhulu sokuba nabantwana. Wayengafisi ukuthola izibusiso ezivela kuNkulunkulu nje kuphela kodwa wayefisa nokumnika lokho ayengakwazi ukumnika kona. Ngakho wenza isifungo, wathi uma engathola indodana, uyoyinikela kuJehova yenze inkonzo yakhe ukuphila kwayo konke.1 Sam. 1:9-11.12. Njengoba isibonelo sikaHana sibonisa, yini okufanele siyikhumbule ngomthandazo?12 Ngaleyo ndlela, uHana uzibekela isibonelo esihle zonke izikhonzi zikaNkulunkulu endabeni yomthandazo. Ngomusa uJehova umema bonke abantu bakhe ukuba bakhulume naye ngokukhululekile, bangazigodli, bamtshele okubakhathazayo njengoba kungenza ingane ethemba umzali wayo onothando. Funda amaHubo 62:8; 1 Thesalonika 5:17. Umphostoli uPetru waphefumulelwa ukuba abhale la mazwi mayelana nokuthandaza kuJehova: Phonsani zonke izinkathazo zenu phezu kwakhe, ngoba uyanikhathalela.1 Pet. 5:7.13, 14. a U-Eli washesha wafinyelela kusiphi isiphetho esingafanele ngoHana futhi ngani? b Kungani impendulo kaHana iyisibonelo sokholo esiphawulekayo?13 Nokho, abantu abanakho ukuqonda nozwela njengoJehova. Njengoba uHana ayekhihla isililo futhi ethandaza, wathuswa izwi elithile. Kwakungu-Eli, umpristi ophakeme, owayelokhu embuka. Wathi: Uyodakwa kuze kube nini? Sanguluka kulelo wayini oliphuzile. U-Eli wayebone ukuvevezela kwezindebe zikaHana, ukukhala nokukhathazeka kwakhe. Kunokuba ambuze ukuthi inkinga ikuphi, wagijimela ekuphetheni ngokuthi udakiwe.1 Sam. 1:12-14.14 Yeka ubuhlungu obazwiwa uHana ngokuthi kulowo mzuzu wokucindezeleka, ezwe amanga anje ngayeevela kumuntu onesikhundla esihlonishwayo nokwenza! Yize kunjalo, waphinda wabeka isibonelo esitusekayo sokholo. Akazange avumele ukungapheleli komuntu kumphazamise ekukhulekeleni uJehova. Waphendula u-Eli ngenhlonipho, wamchazela inkinga yakhe. Mhlawumbe u-Eli wamphendula ngokuzisola nangezwi elipholile: Hamba ngokuthula, kwangathi uNkulunkulu ka-Israyeli angakunika lokho okucelile kuye.1 Sam. 1:15-17.15, 16. a Waba yini umphumela kuHana ngokuthulula kwakhe isifuba kuJehova nokumkhulekela etabernakele? b Singasilandela kanjani isibonelo sikaHana lapho silwisana nemizwa engemihle?15 Ukuthulula kukaHana isifuba kuJehova nokumkhulekela etabernakele kwaba namuphi umphumela? Ukulandisa kuthi: Owesifazane wahamba wadla, futhi akabange esakhathazeka. 1 Sam. 1:18 I-Jerusalem Bible yona ithi: Ubuso bakhe abubange busadabuka. UHana wazizwa ethulwe umthwalo omkhulu. Kwakungathi wethulwe umthwalo wokucindezeleka wabekwa emahlombe amakhulu nanamandla angapheli, kaYise wasezulwini. Funda amaHubo 55:22. Ingabe ikhona inkinga emesindayo? Chayayingekho ngaleso sikhathi, ayikho namanje, futhi ayisoze yaba khona!16 Lapho sizizwa sisindwa, sikhungathekile noma sidabukile, kuhle silandele isibonelo sikaHana, sikhulume ngokukhululekile naLowo iBhayibheli elimbiza ngokuthi uMuzwi womthandazo. IHu. 65:2 Uma senza kanjalo ngokholo, nathi singathola ukuthi ukudabuka kwethu sekuba ukuthula kukaNkulunkulu okudlula konke ukucabanga.Fil. 4:6, 7.Alikho Idwala ElinjengoNkulunkulu Wethu17, 18. a U-Elkana wabonisa kanjani ukuthi uyasisekela isifungo sikaHana? b Yini le uPhenina ayeyenza engabange isazwela kuHana?17 Ngakusasa ekuseni, uHana waphindela etabernakele esehamba no-Elkana. Kungenzeka ukuthi wamtshela ngesicelo nangesifungo ayesenzile, ngoba ngokoMthetho KaMose umyeni wayenelungelo lokuzenza zibe yize izifungo ezenziwe umkakhe ngaphandle kwemvume yakhe. Num. 30:10-15 Kodwa le ndoda ethembekile ayenzanga kanjalo. Kunalokho, yona noHana bakhulekela uJehova ndawonye etabernakele ngaphambi kokubuyela ekhaya.18 Kwamkhanyela nini uPhenina ukuthi ukudelela kwakhe kwakungasamkhathazi uHana? Ukulandisa akusho, kodwa amazwi athi akabange esakhathazeka asikisela ukuthi uHana wajabula kusukela ngalolo suku kuqhubeke. UPhenina washeshe wabona ukuthi ukudelela kwakhe kwakungasazweli kuHana. Ngemva kwalokho iBhayibheli aliphinde likhulume ngaye.19. Yisiphi isibusiso uHana asithola, futhi wabonisa kanjani ukuthi uyaqonda ukuthi sivela kubani?19 Njengoba izinyanga ziqhubeka, ukuthula kwengqondo kukaHana kwaphenduka intokozo engenamkhawulo. Wayekhulelwe! Ekujabuleni kwakhe akakhohlwanga nakancane ukuthi lesi sibusiso sasivela kubani. Lapho umfana esezelwe, wametha igama elithi Samuweli, elisho ukuthi iGama likaNkulunkulu, ngokusobala okubhekisela ekubizeni igama likaNkulunkulu, njengoba uHana ayenzile. Ngalowo nyaka akazange ahambe no-Elkana nomndeni wakhe baye eShilo. Wahlala ekhaya nengane yakhe iminyaka emithathu kwaze kwaba yilapho ilunyulwa. Wabe esezilungiselela usuku ayezohlukana ngalo nendodana yakhe ayithandayo.20. UHana no-Elkana basigcwalisa kanjani isithembiso abasenza kuJehova?20 Ukuhlukana nendodana yakhe kwakungelula neze. Yebo, uHana wayazi ukuthi uSamuweli wayezonakekelwa kahle eShilo, mhlawumbe anakekelwe abesifazane ababekhonza etabernakele. Kodwa wayesemncane kakhulu uSamuweli futhi akekho umama ongafisi ukuhlala nengane yakhe. Noma kunjalo, uHana no-Elkana bamhambisa umfana, bengakhonondi kodwa ngomoya wokubonga. Benza imihlatshelo endlini kaNkulunkulu, base behambisa uSamuweli ku-Eli, bamkhumbuza isifungo esenziwa uHana eminyakeni engaphambili.UHana waba isibusiso sangempela endodaneni yakhe uSamuweli21. Umthandazo kaHana kuJehova wakubonisa kanjani ukujula kokholo lwakhe? Bheka nebhokisi elithi Imithandazo Emibili Ephawulekayo.21 UHana wabe esenza umthandazo uNkulunkulu awubona ufaneleka ukuba ufakwe eZwini lakhe eliphefumulelwe. Njengoba ufunda amazwi akhe alotshwe kweyoku-1 Samuweli 2:1-10, uzothola ukujula kokholo lwakhe emgqeni ngamunye. Wadumisa uJehova ngokusebenzisa amandla ngendlela emangalisayongekhono lakhe elingenakuqhathaniswa lokuthobisa abakhukhumele, lokubusisa abacindezelwe, lokuqeda ukuphila ngisho nelokophula ekufeni. Wadumisa uYise ngobungcwele, ubulungisa nokwethembeka kwakhe. Ngezizathu ezinhle, uHana wayengasho kufanele: Alikho idwala elinjengoNkulunkulu wethu. UJehova uthembeke ngokuphelele futhi akashintshi, uyisiphephelo kubo bonke abacindezelekile nabaphendukela kuye ukuze bathole usizo.22, 23. a Kungani singaqiniseka ukuthi uSamuweli wakhula azi ukuthi abazali bakhe bayamthanda? b UJehova wabuye wambusisa kanjani uHana?22 Kwakuyilungelo ngempela ngoSamuweli omncane ukuba nomama onokholo kanje kuJehova. Nakuba ayemkhumbula unina njengoba ayekhula, akazange neze azizwe elahliwe. Unyaka nonyaka uHana wayeya eShilo emphathele ijazi elingenamikhono ayelisebenzisa enkonzweni yakhe etabernakele. Isitishi nesitishi salelo jazi sasiwubufakazi bothando nokukhathalela kwakhe indodana yakhe. Funda eyoku-1 Samuweli 2:19. Ungathi siyambona uHana egqokisa umfana wakhe leli jazi elisha, elilungisa, embuka ngothando ngesikhathi ekhuluma amazwi anomusa nakhuthazayo. USamuweli wayebusisiwe ngokuba nomama onjengoHana, futhi wakhula waba isibusiso kubazali bakhe nakuwo wonke u-Israyeli.23 UJehova akazange amlibale noHana. Wambusisa ngenzalo, wazalela u-Elkana ezinye izingane ezinhlanu. 1 Sam. 2:21 Mhlawumbe isibusiso esaba sikhulu kunazo zonke kuHana kwaba isibopho aba naso noYise, uJehova, esasiya siqina njengoba iminyaka idlula. Kwangathi kungenzeka okufanayo nakuwe njengoba ulingisa ukholo lukaHana.Imithandazo Emibili EphawulekayoImithandazo emibili kaHana, ekweyoku-1 Samuweli 1:11 no-2:1-10, inezici eziningi ezinhle. Nazi ezimbalwa:Lapho uHana ethandaza umthandazo wokuqala kulena emibili wawubhekisa kuJehova wamabutho. Ungowokuqala eBhayibhelini ocashunwa esho lesi siqu. Sivela izikhathi ezingu-285 eBhayibhelini futhi sibhekisela ekulawuleni kukaNkulunkulu ibutho elikhulu lamadodana omoya.Phawula ukuthi umthandazo wesibili kaHana akawuthandazanga lapho kuzalwa umfana wakhe, kodwa ngesikhathi yena no-Elkana bemnikela enkonzweni kaNkulunkulu eShilo. Ngakho okwakuthokozisa uHana kwakungekona ukuvala umlomo uzakwabo uPhenina kodwa ukubusiswa uJehova.Ngesikhathi uHana ethi: Uphondo lwami ngempela luphakanyisiwe kuJehova, kungenzeka wayecabanga ngenkunzi, isilwane esithwalayo esinamandla esisebenzisa izimpondo zaso ngendlela enamandla. Kufana nokuthi uHana wayethi: Jehova, ungenza ngibe namandla.1 Sam. 2:1.Amazwi kaHana akhuluma ngogcotshiweyo kaNkulunkulu abhekwa njengayisiprofetho. Leli gama yilona futhi elihunyushwe ngokuthi mesiya, futhi uHana ungowokuqala eBhayibhelini owalisebenzisa ebhekisela enkosini egcotshiwe yesikhathi esizayo.1 Sam. 2:10.Cishe ngemva kweminyaka eyinkulungwane, unina kaJesu, uMariya, washo amazwi afana nakaHana lapho edumisa uJehova.Luka 1:46-55. Bheka iSahluko 17. isig. 7 Nakuba ukulandisa kweBhayibheli kuthi uJehova wayesivalile isibeletho sikaHana, abukho ubufakazi bokuthi uNkulunkulu wayengamamukeli lo mame othobekile nothembekile. 1 Sam. 1:5 Ngezinye izikhathi iBhayibheli likhuluma ngezinto uNkulunkulu amane azivumele zenzeke isikhathi esithile lithi zenziwa uNkulunkulu. isig. 9 Leli banga lisekelwe ekutheni cishe iRama, kubo ka-Elkana, yayiyindawo efanayo naleyo eyaziwa ngokuthi i-Arimatheya ngosuku lukaJesu.ONGACABANGA NGAKHO . . .UHana walubonisa kanjani ukholo naphezu kokuhlushwa?Imithandazo kaHana yalwembula kanjani ukholo lwakhe?Kungani uJehova ezazisa izikhonzi ezinjengoHana?Ufuna ukululingisa ngaziphi izindlela ukholo lukaHana? 